CELEX: 62018TN0344
Language: da
Date: 2018-06-04 00:00:00
Title: Sag T-344/18: Sag anlagt den 4. juni 2018 — Rubycon og Rubycon Holdings mod Kommissionen

201808030712050852018/C 294/653442018TC29420180820DA01DAINFO_JUDICIAL20180604515111Sag T-344/18: Sag anlagt den 4. juni 2018 — Rubycon og Rubycon Holdings mod Kommissionen
 ---documentbreak--- C2942018DA5110120180604DA0065511511Sag anlagt den 4. juni 2018 — Rubycon og Rubycon Holdings mod Kommissionen
   (Sag T-344/18)2018/C 294/65Processprog: engelsk
      Parter
   
   
      Sagsøgere: Rubycon Corp. (Ina, Japan) og Rubycon Holdings Co. Ltd (Ina) (ved advokaterne J. Rivas Andrés, A. Federle og M. Relange)
   
      Sagsøgt: Europa-Kommissionen
   
      Sagsøgernes påstande
   
   
            —
         
         
            Kommissionens afgørelse C(2018) 1768 final af 21. marts 2018 om en procedure i henhold til artikel 101 TEUF og EØS-aftalens artikel 53 i sag AT.40136 — kondensatorer — annulleres, for så vidt som den vedrører Rubycon, herunder navnlig artikel 1, litra h), artikel 2, litra k) og l), og artikel 4.
         
      
            —
         
         
            Det bestemmes, at den bøde, som Rubycon er blevet pålagt i henhold til den anfægtede afgørelses artikel 2, nedsættes væsentligt, således at den ikke er diskriminerende, og at det ekstraordinært gode samarbejde, som Rubycon har udvist, belønnes.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
            1.
         
         
            Første anbringende om, at den anfægtede afgørelse er behæftet med en retlig fejl med hensyn til Kommissionens afvisning af at indrømme Rubycon »delvis bødefritagelse« i henhold til punkt 26 i Kommissionens meddelelse om bødefritagelse eller bødenedsættelse i kartelsager (
                  1
               ) som følge af overtrædelsens øgede grovhed.
         
      
            2.
         
         
            Andet anbringende om, at den anfægtede afgørelse mangler en tilstrækkelig begrundelse og er behæftet med en retlig fejl, idet Kommissionen besluttede ikke at fravige retningslinjerne for beregning af bøder efter artikel 23, stk. 2, litra a), i forordning nr. 1/2003 (
                  2
               ) og ikke at indrømme Rubycon yderligere bødenedsættelse under tilsidesættelse af EU-rettens almindelige principper, proportionalitetsprincippet, princippet om ligebehandling og princippet om individuelle straffe og sanktioner.
         
      (
         1
      ) – Kommissionens meddelelse om bødefritagelse eller bødenedsættelse i kartelsager (EUT 2006, C 298, s. 17).
   (
         2
      ) – Retningslinjer for beregning af bøder efter artikel 23, stk. 2, litra a) i forordning nr. 1/2003 (EUT 2006, C 210, s. 2).